हाईकोर्ट बोला- जब साथी पकड़े तो वह कैसे फरार हो गया, 4 दिन में रिपोर्ट पेश करें
खालिस्तानी समर्थक अमृतपाल सिंह पर कार्रवाई को लेकर आज पंजाब एवं हरियाणा हाईकोर्ट में सुनवाई हुई। केस की सुनवाई के दौरान बैंच ने कहा कि अमृतपाल की गिरफ्तारी न होना पूरी तरह से इंटेलिजेंस फेलियर है।
खालिस्तानी समर्थक अमृतपाल सिंह पर कार्रवाई को लेकर आज पंजाब एवं हरियाणा हाईकोर्ट में सुनवाई हुई। केस की सुनवाई के दौरान बेंच ने कहा कि अमृतपाल की गिरफ्तारी न होना पूरी तरह से इंटेलिजेंस फेलियर है। पुलिस ने अमृतपाल सिंह के काफिले में शामिल साथियों को पकड़ लिया तो वह कैसे फरार हो गया। मामले में पंजाब सरकार को 4 दिनों में रिपोर्ट पेश करने को कहा है।
वहीं पंजाब सरकार ने हाईकोर्ट को बताया कि अमृतपाल सिंह पर NSA (नेशनल सिक्योरिटी एक्ट) लगा दिया गया है और उसकी गिरफ्तारी को लेकर तेज प्रयास किए जा रहे हैं। 
SSP की सिफारिश पर लगा था NSA
मामले में पंजाब के एडवोकेट जनरल पेश हुए और हाईकोर्ट को बताया कि अमृतपाल के खिलाफ 5 से 6 FIR दर्ज हैं। उन्होंने कहा कि SSP अमृतसर की जिला मजिस्ट्रेट को दी गई सिफारिशों के आधार पर अमृतपाल पर NSA लगा दिया गया है।
वहीं पुलिस ने कहा कि अमृतपाल उनकी कस्टडी में नहीं है। अमृतपाल के पिता भी हाईकोर्ट में पहुंचे हुए थे। अमृतपाल के वकील ने कहा कि नेशनल मीडिया की कुछ फुटेज और अन्य दस्तावेजों को कोर्ट में पेश किया जाएगा, जिससे साबित होता है कि अमृतपाल पंजाब पुलिस की कस्टडी में है। मंगलवार को केस में अगली सुनवाई होगी। 
पिता ने जताया खतरा
अमृतपाल के पिता ने कहा कि अमृतपाल की जान को खतरा है। उन्हें पेश किया जाना चाहिए। अमृतपाल के वकील ने कहा कि कुछ चश्मदीद हैं, जिन्होंने शाहकोट में अमृतपाल की गिरफ्तारी देखी थी।
बता दें कि अमृतपाल सिंह की 'वारिस पंजाब दे' संस्था के लीगल एडवाइजर बठिंडा के इमान सिंह खारा ने हाईकोर्ट में याचिका दायर कर दावा किया था कि अमृतपाल पंजाब पुलिस की अवैध रूप से हिरासत में है। हाईकोर्ट से मांग की है कि पुलिस अफसरों को आदेश दिए जाए कि अमृतपाल सिंह को पेश (बंदी प्रत्यक्षीकरण) किया जाए।
मामले में पंजाब सरकार, कमिश्नर ऑफ पुलिस, जालंधर, कमिश्नर ऑफ पुलिस, अमृतसर और दोनों जिलों के अन्य पुलिस अफसरों को पार्टी बनाया गया है। केस में बीते रविवार आपातकालीन सुनवाई करते हुए हाईकोर्ट जस्टिस एनएस शेखावत ने पंजाब सरकार और संबंधित पुलिस अफसरों को नोटिस जारी कर जवाब पेश करने को कहा था। सरकार को अमृतपाल सिंह पर हुई कार्रवाई संबंधित सारा रिकॉर्ड पेश करने के आदेश दिए गए थे।
गैरकानूनी ढंग से कैद में रखा
याचिका में कहा गया है कि पुलिस ने अमृतपाल को जबरन और गैरकानूनी तरीके से कैद में रखा हुआ है। वहीं एक वारंट अफसर को भी नियुक्त किए जाने की मांग की गई है, जो मौके का विजिट करे और यदि अमृतपाल पुलिस अफसरों की गैरकानूनी कस्टडी में पाया जाता है तो उसे तुरंत रिहा किया जाए।
परिवार को जानकारी नहीं दी
याचिका में कहा गया है कि केस में पार्टी बनाए गए अफसरों ने सेंट्रल पैरामिलिट्री फोर्स के साथ मिल जालंधर के शाहकोट एरिया से बिना किसी कारण अमृतपाल को गैरकानूनी रूप से कैद में ले लिया था। तय कानून के तहत पुलिस को इसकी जानकारी देनी चाहिए। गैरकानूनी ढंग से कैद में लेने के 24 घंटे (अब उससे कई ज्यादा) बीतने के बाद भी अमृतपाल के परिवार को पुलिस उसकी गैरकानूनी कस्टडी के बारे में जानकारी नहीं दे रही है। ऐसे में अमृतपाल सिंह की जान को खतरा बताया गया है।
दीप सिद्धू की मौत के बाद संभाली थी कमान
याचिका के मुताबिक पंजाबी एक्टिविस्ट दीप सिद्धू ने सामाजिक न्याय और पंजाब के अधिकार और संस्कृति की रक्षा के लिए यह संस्था बनाई थी। दीप सिद्धू की मौत के बाद अमृतपाल ने इसकी कमान अपने हाथों में ले ली थी। बता दें कि अजनाला हिंसा को लेकर अमृतपाल सिंह की गिरफ्तारी की मांग तेज हो गई थी।
ये खबर भी पढ़ें 
अमृतपाल पर NSA, पत्नी के खातों की जांच:हाईकोर्ट ने पूछा- देश के लिए खतरा तो पकड़ा क्यों नहीं, 80 हजार पुलिसकर्मी क्या कर रहे थे? 
वारिस पंजाब दे संगठन के प्रमुख और खालिस्तान समर्थक अमृतपाल सिंह को पुलिस पिछले चार दिन से तलाश रही है। अमृतपाल कहां है, अभी इसकी जानकारी किसी को नहीं है। हालांकि, पिता का आरोप है कि पुलिस फंसा रही है और उसे हिरासत में रखा है। पुलिस का कहना है कि अमृतपाल सिख देश बनाना चाहता था।
अमृतपाल के परिवार के सदस्य भी रडार पर:NRI पत्नी की भी पुलिस-खुफिया एजेंसियों ने जांच की शुरू; खंगाले जा रहे खाते 
खालिस्तान समर्थक अमृतपाल सिंह पर कार्रवाई के साथ ही अब पुलिस और अन्य खुफिया एजेंसियों ने पारिवारिक सदस्यों के बैंक खातों, मूवमेंट और संबंधों की जांच शुरू कर दी है। इसी के तहत अमृतपाल सिंह की पत्नी इंग्लैंड की रहने वाली NRI किरणदीप कौर की भी जांच शुरू हुई है (पूरी खबर पढ़ें)
मोहाली में अमृतपाल समर्थकों पर एक्शन: प्रदर्शनकारियों का टेंट उखाड़ा गया; एयरपोर्ट रोड पर ट्रैफिक शुरू; भारी पुलिस बल तैनात
अमृतपाल सिंह पर कार्रवाई के विरोध में मोहाली में जुटे प्रदर्शनकारियों पर पंजाब पुलिस ने सख्ती शुरू कर दी है। प्रदर्शनकारियों द्वारा लगाए गए टेंट को उखाड़ दिया। पब्लिक पैसेज खाली करवा दिया गया है (पूरी खबर पढ़ें)
3 दिन में हीरो से जीरो बना अमृतपाल: टॉप अफसरों की एडवांस प्लानिंग; मजबूत घेराबंदी, फिर भी पकड़ में न आने से सस्पेंस
पंजाब के अमृतसर में 23 फरवरी 2023 को 'वारिस पंजाब दे' संगठन के प्रमुख अमृतपाल की अगुवाई में उसके हजारों समर्थकों ने जमकर बवाल किया। खुलेआम तलवारें-बंदूकें लहराईं और बैरिकेड्स तोड़ डाले। पुलिसवालों और अफसरों के सिर फोड़ दिए (पूरी खबर पढ़ें)
पंजाब में भागते हुए अमृतपाल का नया CCTV: नाका देख ड्राइवर ने यूटर्न लेकर रॉन्ग साइड भगाई गाड़ी, मर्सिडीज के पीछे पुलिस की स्कॉर्पियो 
पंजाब में खालिस्तान समर्थक अमृतपाल के भागते और उसका पीछा करती पुलिस की एक और CCTV फुटेज सामने आई है। इसमें अमृतपाल की तेज रफ्तार मर्सिडीज गाड़ी के पीछे पंजाब पुलिस की स्कॉर्पियो कार लगी हुई नजर आ रही है पूरी खबर पढ़ें